open-index/open-wikipedia-markdown huggingface dataset:
Puontila

**Puontila** (ent. *Puontpyöli*, ) on kylä Salon kaupungin Perniössä. Puontila on Perniön eteläisin kylä ja sijaitsee aivan pitäjän eteläreunalla Puontpyölinjärven rannalla.

Puontila sijaitsee erillään muusta Perniöstä metsien keskellä. Kylä on syntynyt verrattain myöhään Puontpyölin yksinäistilan ympäristöön. Alkuperäinen kantatilan tontti on jäänyt tyhjäksi ja kylässä on Rantalan ja Koivulahden tilat. Nykyisin kylässä on pieni peltotilkku ja Puontpyölinjärven rantaan on lohkottu kesäasutusta.

## Lähteet
Käsipallon naisten maailmanmestaruuskilpailut 2019

**Käsipallon naisten maailmanmestaruuskilpailut 2019** pelattiin Japanissa 30. marraskuuta – 15. joulukuuta. Mukana oli 24 joukkuetta. Kisojen pääpaikka oli Kumamoto mutta otteluita pelattiin myös sen naapurikaupungeissa Yamagassa ja Yatsushirossa.

Maailmanmestaruuden voitti Alankomaat, hopealle sijoittui Espanja ja pronssia sai Venäjä. Turnauksen arvokkaimmaksi pelaajaksi valittiin Alankomaiden Estavana Polman. Paras maalintekijä oli 71 maalia tehnyt Alankomaiden Lois Abbingh.

## Ensimmäinen kierros
### Lohko A

### Lohko B

### Lohko C

### Lohko D

## Toinen kierros
### Lohko I

### Lohko II

## Mitali- ja sijoitusottelut
### Välierät

### Sijat 7–8

### Sijat 5–6

### Pronssiottelu

### Loppuottelu

## Loppusijoitukset

## Tähdistökentällinen

* Camilla Herrem, Norja
* Alexandrina Cabral Barbosa, Espanja
* Estavana Polman, Alankomaat
* Anna Vjahireva, Venäjä
* Jovanka Radičević, Montenegro
* Linn Blohm, Ruotsi
* Tess Wester, Alankomaat

## Lähteet
* Viralliset sivut 
* Tulokset IHF:n kisasivuilla 

### Viitteet
Ruxandra Donose

**Ruxandra Donose** (s. 2. syyskuuta 1964 Bukarest) on romanialainen oopperalaulaja, äänialaltaan mezzosopraano.

Donose syntyi musikaaliseen perheeseen ja kouluttautui alun perin pianistiksi. Hän siirtyi lauluun myöhäisinä teinivuosinaan. Opiskeltuaan Bukarestissa hän liittyi Wienin valtionoopperaan vuonna 1992. Siellä hän tulkitsi rooleja muiden muassa oopperoissa *[[Le nozze di Figaro]]*, *[[Così fan tutte]]*, *[[Sevillan parturi]]*, *[[Carmen]]* ja *[[Katja Kabanova]]*. Vuonna 2000 Donose debytoi Royal Opera Housessa Annion roolissa teoksessa *[[La clemenza di Tito]]*. Lisäksi hänellä on siellä ollut rooleja muissa Wolfgang Amadeus Mozartin sekä Jacques Offenbachin, Jules Massenet'n, Maurice Ravelin, Richard Straussin, Richard Wagnerin (Brangäne, *[[Tristan ja Isolde]]*) ja Giuseppe Verdin (Prinsessa Eboli, *[[Don Carlo]]*) teoksissa.

Muita oopperataloja, joissa Donose on laulanut, ovat olleet Englannin kansallisooppera, Deutsche Oper Berlin, Lyric Opera of Chicago, Los Angelesin ooppera ja Metropolitan-ooppera. Donose on luonut myös konserttiuran. Hän on esiintynyt sellaisten kapellimestarien kuin Claudio Abbadon, Pierre Boulez'n, Zubin Mehtan ja Seiji Ozawan johdolla.

## Lähteet
Bernd Landvoigt

**Bernd Landvoigt** (s. 23. maaliskuuta 1951 Brandenburg an der Havel) on saksalainen, Itä-Saksaa edustanut soutaja. Hän voitti kaksosveljensä Jörg Landvoigtin kanssa kaksi olympiakultaa ja neljä maailmanmestaruutta.

Landvoigt saavutti Münchenin kesäolympialaisissa 1972 pronssia kahdeksikossa. Tämän jälkeen hän siirtyi Jörg-veljensä kanssa perämiehettömään kaksikkoon, jossa he voittivat maailmanmestaruuden vuosina 1974, 1975, 1978 ja 1979 sekä olympiakultaa Montrealissa 1976 ja Moskovassa 1980. Montrealissa he voittivat hopealle sijoittuneen yhdysvaltalaisparin 3,42 sekunnilla ja Moskovassa neuvostoliittolaisen Pimenovin kaksosten muodostaman parin 2,49 sekunnilla.

Landvoigt avioitui soudun olympiavoittaja Viola Goretzkin kanssa.

## Lähteet
Frank Hansen

**Frank Hansen** (s. 4. elokuuta 1945 Oslo) on norjalainen soutaja. Hän voitti olympiakultaa ja kolme maailmanmestaruutta.

Hansen saavutti Svein Thøgersenin kanssa Münchenin kesäolympialaisissa 1972 pariairokaksikossa hopeaa 0,81 sekuntia Neuvostoliitolle hävinneenä. Neljä vuotta myöhemmin Montrealin olympialaisissa 1976 Hansen voitti pikkuveljensä Alf Hansenin kanssa kultaa 2,06 sekunnin erolla Ison-Britannian pariin. Hansenit voittivat pariairokaksikossa maailmanmestaruuden vuosina 1975, 1978 ja 1979.

## Lähteet
My December

__NOTOC__
**My December** on yhdysvaltalaisen laulajan Kelly Clarksonin kolmas studioalbumi, joka julkaistiin vuonna 2007.

## Kappaleet
#  
#  
#  
#  
#  
#  
#  
# 
#  
#  
#  
#  
#  
#  

## Arvostelut
* Allmusic: 

## Lähteet
Adolf Baumgarten

**Adolf "Adi" Baumgarten** (3. toukokuuta 1915 Hampuri – 2. lokakuuta 1942 Nevel Neuvostoliitto) oli saksalainen nyrkkeilijä, joka otteli ennen toista maailmansotaa ja saavutti amatöörien Euroopan-mestaruuskisojen keskisarjan hopeaa.

Baumgarten nousi nopeasti 1930-luvun puolivälissä Saksan nyrkkeilyn huipulle. Hän voitti nyrkkeilyn keskisarjan Saksan mestaruuden vuonna 1936 ja valittiin olympiaedustajaksi. Berliinin vuoden 1936 kotiolympialaisissa Baumgarten voitti Sveitsin Alfred Fleuryn ja Italian Benito Tottin. Neljännesvälierässä hän kuitenkin joutui taipumaan Norjan Henry Tillerille. Seuraavana vuonna hän otti jälleen Saksan mestaruuden voitettuaan entisen olympiamitalistin Erich Campen. Näin hän edusti Saksaa toukokuussa 1937 EM-kisoissa Milanossa, jossa hän koki kuitenkin tappion Hollannin Gerhardus Dekkersille ja putosi jatkosta. Vuoden 1938 merkittävin kansainvälinen tapahtuma oli Euroopan ja Yhdysvaltain välinen kohtaaminen. Sitä varten järjestettiin Euroopassa karsinnat, joissa Baumgarten lunasti voitollaan Italian Bruno Zorzonesta paikan keskisarjan Euroopan edustajaksi. USA-Eurooppa - oteluita oli kaksi, joista ensimmäisessä Chigacossa käydyssä Baumgarten koki tappion Booker Beckwithille, mutta toisessa Minneapolisissa käydyssä ottelussa otti tyrmäysvoiton Yhdysvaltain Petriestä. Vuonna 1939 Baumgartenin ura koki takaiskuja. Heti tammikuussa käydyssä maaottelussa Suomea vastaan Baumgarten koki tappion Suomen Viljo Suhoselle. Sitten tuli tappio Saksan mestaruuskisojen loppuottelussa Rudi Pepperille ja EM-kisoissa Dublinissa tappio heti alkuotteluissa jälleen Suomen Viljo Suhoselle.

Maailmansodan aikaan Baumgartenin nyrkkeili edelleen. Vuoden 1940 Saksan mestaruuskisoissa tuli jälleen tappio Pepperille, mutta seuraavana vuonna Baumgarten saavutti Saksan mestaruuden raskaassa keskisarjassa Saksa otteli Suomea vastaan helmikuussa nyrkkeilymaaottelun, jossa Baugarten edusti Saksaa raskaassa keskisarjassa voittaen Suomen Oiva Purhon.

Vuoden 1942 tammikuussa käytiin EM-kisat Saksan Breslaussa. Niihin eivät kaikki Euroopan maat voineet lähettää nyrkkeiljöitään. Baumgarten edusti Saksaa keskisarjassa. Hän voitti Italian Ferrucio Pellegrinin, Unkarin Rudolf Szalayn ja Ruotsin Allan Granellin edeten loppuotteluun, jossa Ruotsin Karl Gustaf Norén voitti hänet pistein. Kisojen virallisuus kumottiin Toisen maailmansodan jälkeen.

Adi Baumgarten nyrkkeili vielä kesällä 1942 Roomassa. Pian sen jälkeen hänet kutsuttiin Wermachtiin, Saksan armeijaan, ja hän taisteli itärintamalla, jossa hän kaatui 2. lokakuuta 1942 Nevelissä lähellä Venäjän ja Valko-Venäjän välistä raja-aluetta. Baugarten otteli urallaan 25 maaottelua, joissa hän saavutti 21 voittoa.

## Lähteet
Alf Hansen

**Alf Hansen** (s. 13. heinäkuuta 1948 Oslo) on norjalainen soutaja. Hän voitti olympiakultaa ja neljä maailmanmestaruutta.

Hansen kilpaili Münchenin kesäolympialaisissa 1972 perämiehellisessä nelosessa ja sijoittui yhdeksänneksi. Hän siirtyi pariairokaksikkoon isoveljensä Frank Hansenin pariksi ja he voittivat maailmanmestaruuden vuosina 1975, 1978 ja 1979 sekä olympiakultaa Montrealissa 1976. Neljännen maailmanmestaruutensa Alf Hansen voitti Rolf Thorsenin parina vuonna 1982. Los Angelesin olympialaisissa 1984 Hansen ja Thorsen sijoittuivat pariairokaksikossa kymmenenneksi. Soulin olympialaisissa 1988 Hansen kilpaili pariaironelosessa ja saavutti hopeaa.

## Lähteet
Helene (elokuva)

**Helene** on vuonna 2020 ensi-iltansa saanut suomalainen historiallinen draamaelokuva, jonka on ohjannut Antti J. Jokinen. Elokuvan pääosia esittävät Laura Birn, Johannes Holopainen, Krista Kosonen, Pirkko Saisio, Eero Aho, Jarkko Lahti ja Saana Koivisto. Se kertoo taidemaalari Helene Schjerfbeckistä (Birn) ja perustuu Rakel Liehun samannimiseen Runeberg-palkittuun romaaniin, jonka Jokinen ja Marko Leino ovat sovittaneet käsikirjoitukseksi.

*Helene* sai ensi-iltansa 17. tammikuuta 2020. Se oli kolme viikkoa katsotuin elokuva Suomessa ja keräsi satatuhatta katsojaa alle kahdessa viikossa ensi-illastaan.

## Näyttelijät

## Vastaanotto

Elokuvan tekovaiheessa herätti keskustelua se, että elokuva näytellään suomeksi eikä sen päähenkilöiden omalla äidinkielellä ruotsiksi. Taidekriitikko Pontus Kyander ehdotti tulevan elokuvan boikotoimista vastalauseeksi kielivalinnalle. *[[Hufvudstadsbladet]]* kertoi lokakuussa 2018 Charlotte Airaksen tarjonneen Jokiselle alun perin ruotsinkielistä käsikirjoitusta mutta ohjaaja ei sitä kelpuuttanut vaan päätti laatia oman käsikirjoituksen Marko Leinon kanssa suomeksi.

*Episodi*-elokuvajulkaisun Hannu Liekso kehui etenkin Laura Birnin roolityötä, Rauno Ronkaisen kuvausta ja Kirka Sainion musiikkia. *[[Helsingin Sanomat|Helsingin Sanomien]]* Juho Typpö nosti esiin Krista Kososen pienen mutta tärkeän roolin Helenen ystävänä. Hän piti hyvänä ratkaisuna, että elokuva keskittyy vain tiettyyn ajanjaksoon Schjerfbeckin elämässä, mutta tarinan ymmärtäminen vaatii jonkin verran ennakkotietoa taiteilijan vaiheista. Aiempaa elämää ei valoteta takaumin tai juuri muutenkaan. Typön mielestä elokuvasta puuttuu draamaa ja keventäviä elementtejä eikä se oikein onnistu taiteilijan sisäisen tuskan kuvauksessaan.

## Lähteet
Noam Pikelny

**Noam Pikelny** (s. 27. helmikuuta 1981 Chicago, Illinois) on yhdysvaltalainen banjonsoittaja.

Pikelny soitti high school -aikanaan bluegrassyhtyeissä. Hän lähti opiskelemaan Illinoisin yliopistoon (Champaign–Urbana) ja muutti tämän jälkeen Boulderiin, Coloradoon. Hän soitti vuosina 2002–2004 coloradolaisessa Leftover Salmon -yhtyeessä. Vuonna 2004 julkaistiin hänen ensimmäinen sooloalbuminsa, *In the Maze*. Vuonna 2006 Pikelny muutti Nashvilleen, jossa aloitti soittamisen basisti-laulaja John Cowanin kanssa. Samana vuonna hän aloitti yhteistyön mandolinisti Chris Thilen kanssa Punch Brothers -yhtyeessä. Vuonna 2011 hän julkaisi toisen sooloalbuminsa (*Beat the Devil & Carry a Rail*), joka oli ehdolla parhaan bluegrassalbumin Grammy-palkinnon saajaksi vuonna 2013. Vuonna 2015 hän sai toisen ehdokkuuden julkaisustaan *Noam Pikelny Plays Kenny Baker Plays Bill Monroe* (2013). Vuonna 2017 ilmestyi levy *Universal Favorite*, jolla Pikelny ensimmäistä kertaa soitti vain itse.

## Lähteet

## Aiheesta muualla
* Viralliset sivut
Niihama (Ehime)

**Niihama** () on Japanin kaupunki Shikokun saarella Ehimen prefektuurissa. Se sijaitsee prefektuurin itäosassa Seton sisämeren Hiuchinmeren rannikolla. Kaupungin pohjoisosan rannikkoalueet kuuluvat Niihaman tasankoon, eteläosat nousevat Shikokuvuorille. Niihamassa on 119&nbsp;069 asukasta (lokakuussa 2019) ja sen pinta-ala on 234,50 neliökilometriä.

Niihama kehittyi Edo-kaudelta 1600-luvun lopulta lähtien Besshin kuparikaivoksessa tuotetun kuparin kauppasatamana. Meiji-restauraation jälkeen kaivoksen tuotanto kasvoi voimakkaasti, ja Niihamaan kehittyi Sumitomon johdolla kuparinjalostus- sekä metalli-, kemian- ja koneteollisuutta. Besshin kaivos suljettiin vuonna 1973, mutta Seton sisämeren rannikon täyttömaa-alueilla toimii edelleen Sumitomon hallinnassa olevaa raskasta teollisuutta ja teollisuussatama. Kaupunkioikeudet Niihamalle myönnettiin vuonna 1937, minkä jälkeen se on kasvanut lukuisten kuntaliitosten kautta.

Niihaman nähtävyyksiin lukeutuvat muun muassa Besshin kuparikaivoksen vuoristomaisemat (*[[Besshi Line]]*), kuparikaivoksen museo ja Shikamorin pato sekä Ikku-jinjan pyhäkkö vanhoine kamferipuineen, Akagane-museo ja Hirosen historiallinen museo. Kaupungissa järjestetään vuosittain suosittu *[[taiko]]*-festivaali Niihama taiko-matsuri, yksi Shikokun kolmesta suuresta festivaalista. Kaupunkia palvelee JR Shikokun Yosan-linja.

## Kuvia

Tiedosto:Tounaruiseki２.jpg|Näkymä Niihamaan Besshin kuparikaivokselta
Tiedosto:Ikkujinjahonden.JPG|Ikku-jinjan päähalli
Tiedosto:魔戸の滝 - panoramio.jpg|Madon vesiputous
Tiedosto:Higurasi 02.jpg|Higurashin huvila
Tiedosto:Akagane01.jpg|Akagane-museo


## Lähteet

## Aiheesta muualla

* Kaupungin internetsivut
Aichach

**Aichach** on kaupunki Baijerin osavaltiossa Saksassa. Se on Aichach-Friedbergin piirikunnan hallintokeskus. Aichachissa asui vuoden 2020 lopussa 21&nbsp;488 asukasta. Kaupunki sijaitsee Paar-joen varrella lähellä A8-moottoritietä, joka yhdistää Münchenin ja Stuttgartin. Baijerin ainoa naisvankila perustettiin Aichachiin vuonna 1909.

Kaupungin pormestarina on vuodesta 1996 alkaen toiminut Klaus Habermann (SPD).

## Lähteet
Vammaisyleisurheilun maailmanmestaruuskilpailut 2015

**Vammaisyleisurheilun maailmanmestaruuskilpailut 2015** järjestettiin Dohassa, Qatarissa 21.–31. lokakuuta. Kilpailut olivat järjestyksessään 7. vammaisyleisurheilun MM-kilpailut. Kisapaikkana toimi Suheim Bin Hamad Stadium.

Kilpailuihin osallistui 1229 urheilijaa 90 maasta. Kisoissa on 119 miesten ja 91 naisten lajia, ja niiden menestynein maa oli Kiina, joka voitti 41 kultaa ja yhteensä 85 mitalia.

## Menestyneimmät maat

Lähde: 

## Lähteet

## Aiheesta muualla
* Kisojen viralliset sivut
Gully Boy

**Gully Boy** () on vuonna 2019 ensi-iltansa saanut intialainen hindinkielinen musiikkidraamaelokuva, jonka ohjasi Zoya Akhtar. Pääosia näyttelivät Ranveer Singh ja Alia Bhatt. Elokuva sai ensi-iltansa Berliinin elokuvajuhlilla 9. helmikuuta 2019 ja Intiassa 14. helmikuuta 2019. Elokuva perustuu löyhästi intialaisten katuräppäreiden Divinen ja Naezyn elämiin.

*Gully Boy* voitti useita palkintoja, mukaan lukien ennätykselliset 13 Filmfare Awards -palkintoa.

## Näyttelijät

## Soundtrack

## Lähteet

## Aiheesta muualla
* 
*
Melonta kesäolympialaisissa 2020 – miesten 1 000 metrin kanadalaisyksikkö

**Miesten 1 000 metrin kanadalaisyksikkö [[Kesäolympialaiset 2020|Tokion kesäolympialaisissa 2020]]** kilpaillaan 6.–7. elokuuta 2021 Sea Forest Waterwaylla. Kilpailuun osallistuu 12 urheilijaa.

## Karsinnat
Olympialaisiin pääsee 12. Isäntämaa Japanille on varattu yksi kiintöpaikka. Viisi valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa.

### Paikan varmistaneet maat
Lähde:

## Kilpailu
Kilpailu koostuu alkueristä, puolivälieristä, välieristä ja kahdesta loppukilpailusta.

## Lähteet
Melonta kesäolympialaisissa 2020 – naisten 500 metrin kanadalaiskaksikko

**Naisten 500 metrin kanadalaiskaksikko [[Kesäolympialaiset 2020|Tokion kesäolympialaisissa 2020]]** kilpaillaan 6.–7. elokuuta 2021 Sea Forest Waterwaylla. Kilpailuun osallistuu 13 kaksikkoa.

## Karsinnat
Olympialaisiin pääsee 13 kaksikkoa. Näistä kahdeksan valittiin MM-kilpailujen 2019 perusteella. Loput paikat jaetaan neljässä alueellisessa karsintakilpailussa, kun Afrikalla ei ole omaa karsintakilpailua ja Euroopalle on kaksi paikkaa.

### Paikan varmistaneet maat
Lähde:

## Kilpailu
Kilpailu koostuu alkueristä, puolivälieristä, välieristä ja kahdesta loppukilpailusta.

## Lähteet
Marko Kloos

**Marko Kloos** on Saksassa syntynyt tieteis- ja fantasiakirjailija.

Kloos on ollut aliupseerina Saksan armeijassa, mitä hän on hyödyntänyt kirjoittamassaan sotatieteisfiktiossa.

Kloosin teos *Lines of Departure* oli ehdolla Hugo-palkinnolle vuonna 2015, mutta Kloos veti teoksen pois ehdolta, koska kaksi oikeistolaista ryhmää oli pyrkinyt vaikuttamaan ehdokkuuksiin.

## Teoksia
; Frontlines / Andrew Grayson
# *Terms of Enlistment* (2013)
# *Lines of Departure* (2014)
# *Angles of Attack* (2015)
# *Chains of Command* (2016)
# *Fields of Fire* (2017)
# *Points of Impact* (2018)
# *Orders of Battle* (2020)
# *Centers of Gravity* (2022)

; The Palladium Wars
# *Aftershocks* (2019)
# *Ballistic* (2020)
# *Citadel* (2021)

## Lähteet

## Aiheesta muualla
* 
* Goodreads-sivustolla
Helmiselkämuura

**Helmiselkämuura** (*Hylophylax punctulatus*) on puumuurien heimoon kuuluva varpuslintu.

## Levinneisyys
Helmiselkämuuraa tavataan Boliviassa, Brasiliassa, Kolumbiassa, Ecuadorissa, Ranskan Guianassa ja Perussa, ja sen levinneisyysalueen pinta-ala on noin 4&nbsp;920&nbsp;000 km2. Laji on luokiteltu elinvoimaiseksi.

## Lähteet
Punaperämuuranen

**Punaperämuuranen** (*Isleria guttata*) on puumuurien heimoon kuuluva varpuslintu.

## Levinneisyys
Punaperämuurasta tavataan Boliviassa, Brasiliassa, Ranskan Guianassa, Guyanassa, Surinamessa ja Venezuelassa, ja sen levinneisyysalueen pinta-ala on noin 1&nbsp;840&nbsp;000 km2. Laji on luokiteltu elinvoimaiseksi.

## Lähteet
Mustakehrääjä

**Mustakehrääjä** (*Nyctipolus nigrescens*) on kehrääjiin kuuluva lintulaji. Lajia tavataan Etelä-Amerikasta. 

## Koko ja ulkonäkö
Mustakehrääjä on pienehkö kehrääjä ja voi kasvaa 19&ndash;22 cm pitkäksi. Sukupuolet eroavat toisistaan hieman ulkonäöltään. Yleisväritykseltään mustakehrääjä on hyvin tumman ruskea, lähes musta. Hyöhenpuvussa on vaaleammanruskeita laikkuja ja viiruja erityisesti vatsassa. Linnun kurkussa on hieman valkoista. Mustakehrääjäkoiraalla on siipien ja pyrstön kärjissä valkoisia täpliä. Naaraalta ne puuttuvat.  

## Levinneisyys ja elinympäristö
Mustakehrääjää tavataan Kolumbiasta Peruun ja Venezuelasta Guyanaan, Ranskan Guianaan, Surinameen, Brasiliaan ja Bolivian koillisnurkkaan. Se puuttuu laajahkolta alueelta Amazonasin länsiosista. Mustakehrääjää tavataan pääasiallisesti avoimista maastoista kuten pensaikoista, metsien reunamailta ja savanneilta. Usein se elää kallionkielekkeiden lähettyvillä. Sitä voidaan tavata myös sademetsistä. Laji on yöaktiivinen ja lepää päivisin kallionjyrkänteillä tai maassa. Linnun ravintoa ovat lentävät hyönteiset. Mustakehrääjän pesiä ja munia on löydetty sekä keväällä että syksyllä.

## Lähteet
Melonta kesäolympialaisissa 2020 – naisten 500 metrin kajakkiyksikkö

**Naisten 500 metrin kajakkiyksikkö [[Kesäolympialaiset 2020|Tokion kesäolympialaisissa 2020]]** kilpailtiin 4.–5. elokuuta 2021 Sea Forest Waterwaylla. Kilpailuun osallistui 13 urheilijaa.

## Karsinnat
Olympialaisiin pääsi 13 melojaa. Isäntämaa Japanille oli yksi kiintöpaikka. Lopuista paikoista kuusi täytettiin MM-kilpailujen 2019 perusteella. Loput paikat jaettiin viidessä alueellisessa karsintakilpailussa sekä vuoden 2020 World Cup 2:ssa. Alueellisista karsintakilpailuista Euroopalla oli kaksi paikkaa, muilla yksi.

### Paikan varmistaneet maat
Lähde:

## Kilpailu
Kilpailu koostuu alkueristä, puolivälieristä, välieristä ja kahdesta loppukilpailusta.

## Lähteet
Riachuelo

**Riachuelo** voi viitata useampaan alukseen:
*Riachuelo (1883), Brasilian laivaston taistelulaiva
*Riachuelo (S22), Brasilian laivaston sukellusvene
Viola Goretzki

**Viola Goretzki** (myöh. **Landvoigt**, s. 23. marraskuuta 1956 Zwickau) on saksalainen, Itä-Saksaa edustanut soutaja. Hän voitti kahdeksikossa maailmanmestaruuden Nottinghamissa 1975 ja olympiakultaa Montrealissa 1976.

Goretzki avioitui soudun olympiavoittaja Bernd Landvoigtin kanssa.

## Lähteet
Sushruta

**Sushruta** () oli 500-luvulla ennen ajanlaskun alkua elänyt intialainen lääkäri, jota pidetään eräänä maailman vanhimmista kirurgeista. Hänet tunnetaan sanskritinkielisestä lääketieteellisestä teoksesta nimeltä Sushruta Samhita, joka toimii myös perinteisen ayurvedahoidon perusteoksena. Sushruta oli myös nenänkorjausleikkausten osalta edelläkävijä, kun hän havaitsi voivansa siirtää ihokudosta kasvoista nenän paikalle. 

Sushruta Samhita -teos käännettiin 700-luvulla arabiaksi. Eurooppalaisten saataville kirja päätyi 1800-luvulla, jolloin siitä julkaistiin latinan- ja saksankieliset käännökset. 

Vuonna 2016 *Amrita Institute of Medical Sciences and Research Centre* pystytti patsaan Sushrutan kunniaksi Kochiin.

## Lähteet

## Aiheesta muualla
Elina Siirala

**Elina Siirala** on suomalainen lyyrinen sopraano ja lauluntekijä. Siirala toimii Leaves’ Eyes -yhtyeen laulajana. Hänellä on klassisen oopperalaulajan koulutus.

Vuonna 2008 Siirala sai kolmannen palkinnon Erkki Melartin -kamarimusiikkikilpailuiden lied-duojen sarjassa yhdessä Lena-Maria Brännkärin kanssa. Samana vuonna hän muutti Lontooseen asumaan. Marraskuussa 2011 Siirala perusti EnkElination-yhtyeen, jonka musiikki on luonteeltaan melodista ja sinfonisia aineksia metallimusiikkiin yhdistelevää. Sittemmin nimensä muotoon Angel Nation muuttunut yhtye on julkaissut albumit *Tears Of Lust* (2014) ja *Aeon* (2017).

Leaves’ Eyesin laulajaksi Siirala otettiin vuonna 2016 alkuperäislaulaja Liv Kristine Espenæs Krullin lähdettyä yhtyeestä.

Elina Siirala on Tuomas Holopaisen pikkuserkku.

## Lähteet

## Aiheesta muualla

* Virallinen sivusto
Catalogue of Life

**Catalogue of Life** on maailman kattavin tietokanta tunnetuista eläinlajeista, kasveista, sienistä ja mikro-organismeista. Sen perustivat vuonna 2001 kansainvälinen Species 2000 ja amerikkalainen ITIS. Luettelon käyttöliittymä on saatavana kahdellatoista kielellä, ja sitä käyttävät tutkijat, kansalaistutkijat, kouluttajat ja päätöksentekijät. Luetteloa käyttävät myös Biodiversity Heritage Library, Barcode of Life, Encyclopedia of Life ja Global Biodiversity Information Facility. Luettelo kokoaa tällä hetkellä tietoja 172 vertaisarvioidusta taksonomisesta tietokannasta, joita ylläpitävät erikoistuneet laitokset ympäri maailmaa. Vuonna 2019 luettelo sisältää 1 837 565 elävää ja 63 418 sukupuuttoon kuollutta lajia. Maailmassa arvioidaan olevan tällä hetkellä 2,2 miljoonaa tunnettua lajia.         

## Lähteet
Irina Müller

**Irina Müller** (myöh. **Weiße**, s. 10. lokakuuta 1951 Leipzig) on saksalainen, Itä-Saksaa edustanut soutaja. Hän voitti maailmanmestaruuden kahdeksikossa Luzernissa 1974 ja perämiehellisessä nelosessa Nottinghamissa 1975 sekä olympiakultaa Montrealissa 1976.

## Lähteet
Christiane Köpke

**Christiane Köpke** (o.s. **Knetsch**, s. 24. elokuuta 1956 Brandenburg an der Havel) on saksalainen, Itä-Saksaa edustanut soutaja.  Hän voitti olympiakultaa kahdeksikossa Montrealissa 1976 ja Moskovassa 1980. Hän voitti kahdeksikossa maailmanmestaruuden Nottinghamissa 1975 ja saavutti MM-hopeaa Hamiltonissa 1978.

## Lähteet
Ilona Richter

**Ilona Richter** (myöh. **Dörfel**, s. 11. maaliskuuta 1953 Neukirchen, Erzgebirgskreis) on saksalainen, Itä-Saksaa edustanut soutaja.  Hän voitti olympiakultaa kahdeksikossa Montrealissa 1976 ja Moskovassa 1980. Hän voitti maailmanmestaruuden kahdeksikossa Luzernissa 1974 ja Nottinghamissa 1975 sekä perämiehellisessä nelosessa Amsterdamissa 1977. Bledin MM-kilpailuissa 1979 hän saavutti kahdeksikossa hopeaa saksalaisten hävittyä Neuvostoliitolle yli sekunnin erolla.

## Lähteet
Toyota Corolla (1997)

**Toyota Corolla E110** on Toyota Corollan kahdeksannen sukupolven malli, jota valmistettiin vuosina 1997–2002. Se korvasi edeltäneen E100-mallin, ja seuraajaksi tuli E120.

## Toyota Corolla (1997–2002)

Kahdeksannen sukupolven Corolla tuli markkinoille Suomessa elokuussa 1997. Malli perustui samalle pohjalevylle kuin edeltäjänsä, ja sen lyhyen akselivälin vuoksi takaistuintilat olivat vaatimattomat. Muotoiluun oli haettu persoonallisempaa suuntaa varsinkin keulan osalta. Myös turvallisuuteen oli panostettu aiempaa enemmän. Kaikissa malleissa oli Suomessa vakiovarusteina ABS-jarrut ja kaksi turvatyynyä. Korimalleina olivat kolmiovinen hatchback, neliovinen sedan, viisiovinen liftback ja viisiovinen farmari. Suomessa sedanin osuus myynnistä oli noin puolet, sen sijaan liftback jäi melko harvinaiseksi.

Vuoden 1998 Euro NCAP -kolaritestistä Corolla sai tulokseksi kolme tähteä viidestä.

Bensiinimoottorit olivat 1,3- (86&nbsp;hv) ja 1,6-litraiset (110&nbsp;hv). Suomessa vain ensimmäisenä vuotena saatavana oli 2,0-litrainen (72&nbsp;hv) dieselmoottori. Joillain markkinoilla oli tarjolla myös 1,8-litrainen (110&nbsp;hv) bensiinimoottori, jonka yhteydessä oli aina neliveto. 1,3-litraisen yhteyteen oli valittavana kolmeportainen automaattivaihteisto, 1,6-litraiseen neliportainen.

Varustetasot olivat alun perin Linea Vega, Linea Terra, Linea Luna ja urheilullinen G6. Perusmalli oli varustelultaan hyvin vaatimaton, Linea Terrassa oli muun muassa keskuslukitus. Linea Lunassa ja G6:ssa oli lämmitettävät sähköpeilit ja kauko-ohjattava keskuslukitus.

Varustelua parannettiin syksyllä 1998. Linea Vega ja Linea Terra saivat plyysiverhoilun ja Vegan varustelu nousi lähes aikaisemmalle Terran tasolle, mutta keskuslukitusta malliin ei tullut. Linea Terraan lisättiin lämmitettävät peilit ja keskuslukituksen kauko-ohjaus.

Corollaan oli saatavana myös useita lyhytaikaisia erikoismalleja ja varustepaketteja. Esimerkiksi kevytmetallivanteita ja takaspoileria tarjottiin vuonna 1998 nimellä Style ja syksyllä 1999 nimellä Spirit. Vuonna 2000 oli saatavana Premier-varustepaketti, johon sisältyi kevytmetallivanteet ja sumuvalot.

Vuoden 2000 alussa Corollan muotoilua muutettiin perinteisemmäksi. Aiemmat bensiinimoottorit korvattiin uusilla 1,4- (97&nbsp;hv) ja 1,6-litraisilla (110&nbsp;hv) VVT-i-moottoreilla, jotka olivat ominaisuuksiltaan huomattavasti aiempaa kehittyneempiä. Vuoden lopulla esiteltiin uusi yhteispaineruiskutteinen dieselmoottori 2,0 D-4D (90&nbsp;hv). Joillain markkinoilla oli saatavana myös 1,9-litrainen (69&nbsp;hv) PSA-konsernin valmistama dieselmoottori.

Varustetasot säilyivät uudistuksessa lähes entisellään. Vakiovarusteisiin lisättiin radio ja ajotietokone. Linea Lunassa ja G6-mallissa oli sivuturvatyynyt. 

## Lähteet

## Aiheesta muualla
Gorizia

**Gorizia** on kaupunki Italiassa Friuli-Venezia Giulian itsehallinnollisella alueella Gorizian maakunnassa. Se sijaitsee Triestesta pohjoiseen Isonzojoen varrella. Kaupungin pinta-ala on noin 41&nbsp;km² ja asukasluku noin 34&nbsp;300 vuonna 2019. Gorizia oli itsenäinen valtio 1000-luvulta vuoteen 1500, jolloin se tuli osaksi Itävaltaa. Itävallan hallinnan aikaan kaupunki oli kulttuurikeskus, ja siellä käytiin taisteluita ensimmäisen maailmansodan aikana Italian ja Itävallan välillä. Sodan jälkeen vuonna 1919 paljon vahinkoa kärsinyt kaupunki siirtyi Italialle, ja toisen maailmansodan jälkeen vuonna 1947 Jugoslavia sai Gorizian pohjoisosat, joista muodostui viereinen Nova Gorican kaupunki.

## Lähteet

## Aiheesta muualla
Deutsche Bank Building

**Deutsche Bank Building** (entiseltä nimeltään **Bankers Trust Plaza**) oli vuonna 1974 valmistunut 39-kerroksinen pilvenpiirtäjä, jonka korkeus oli 157,6 metriä. Rakennus sijaitsi Liberty Street -kadulla, World Trade Center kaksoistorneja vastapäätä. Vuonna 1998 Deutsche Bank osti rakennuksen Bankers Trustilta. Deutsche Bank Building vaurioitui pahoin Syyskuun 11. päivän iskussa ja se suljettiin korjaustöiden takia, joista kuitenkin luovuttiin rakennuksen laajojen vaurioiden takia ja se purettiin vuosina 2007–2011.

Deutsche Bank Building -rakennuksen paikalle on rakenteilla Five World Trade Center.

## Syyskuun 11. päivän terrori-iskut

Vuonna 2001 rakennus vaurioitui pahoin Syyskuun 11. päivän iskuissa. Kaksoistornien etelätornin romahtaessa, Deutsche Bank Buildingin 24. kerroksien julkisivun osat ja sisäosat tuhoutuivat. Rakennuksen julkisivu peitettiin verkolla rakennuksen romahtamisen estämiseksi. Rakennuksessa aloitettiin korjaustyöt, mutta niistä luovuttiin rakennuksen laajan tuhoutumisen seurauksena ja todettiin käyttökelvottomaksi terveydelle vaarallisten myrkyllisten mineraalipölyjen kuten asbestin ja lyijyn takia. Vuoden 2005 syyskuussa rakennuksen katolta löydettiin ihmisten jäänteitä. Maaliskuussa 2006 rakennuksessa vaarallisen jätteiden puhdistustyötä tehneet rakennustyöntekijät löysivät rakennuksesta useita luunpalasia.

Lopulta vuonna 2007 rakennusta alettiin purkamaan pitkän vakuutuskiistan jälkeen ja sen purkutyöt saatiin päätökseen tammikuussa 2011. Tämä tekee siitä toiseksi korkeimman puretun rakennuksen New Yorkissa Singer Building -rakennuksen jälkeen.

### Tulipalo
Rakennusta valmisteltiin tulevaa purkua varten poistamalla sieltä vaarallisia aineita kuten asbestia, joita rakennuksessa oli runsaasti ja työssä edettiin kerros kerrokselta.

18. elokuuta 2007 rakennusta purettaessa sen 17. kerroksessa sattui suuri tulipalo, joka levisi rakennuksessa kymmeneen kerrokseen. Palossa menehtyi kaksi palomiestä ja 115 palomiestä loukkaantui. Tulipalon aiheuttaja oli työntekijöiden tupakointi rakennuksessa turvallisuussäännöistä huolimatta.

## Lähteet

## Aiheesta muualla
Manilla

**Manilla** voi tarkoittaa seuraavia:
* manilla eli manilahamppu (*Musa textilis*), kasvilaji
* manilla, perinteinen länsiafrikkalainen vaihdon väline
* Manilla, taidemonitoimitalo Turussa.
Lotta Lahti

**Lotta Lahti** (o.s. **Toivanen**; s. 2. huhtikuuta 1988 Savonlinna) on suomalainen tietokirjailija, perheiden hyvinvoinnin edistäjä ja kasvisruokailun puolestapuhuja. Lahti on *Kasviksilla, kiitos* -kirjan (2019) toinen kirjoittaja.

Lahti on opiskellut sosionomiksi Savonian ammattikorkeakoulussa ja toimintaterapeutiksi Jyväskylän ammattikorkeakoulussa sekä syventänyt osaamistaan lisäkoulutuksilla, kuten lapsijoogaohjaajan (*Barnyoga.com*) koulutuksella.

Lahti on värikkään ruuan, keittiötoimintojen voimaannuttavan vaikutuksen ja epätäydellisyyden puolestapuhuja.

## Ura
Lahti on työskennellyt lasten ja nuorten toimintaterapeuttina vuodesta 2018 ja siirtynyt myöhemmin vapaan sivistystyön puolelle kehittämään uusia toimintamalleja kansalaisten varhaiseen tukemiseen. Lahti aloitti hyvinvointia laajasti käsittelevän bloginsa vuonna 2017.

Marraskuussa 2019 Lahti julkaisi esikoisteoksensa *[[Kasviksilla, kiitos – Kaikki irti kasviproteiineista]]* yhdessä diplomi-insinööri Mirka Tuovisen kanssa. Kirja käsittelee terveyttä edistävää ja ilmastoystävällistä kasvispainotteista ruokavaliota. Teos opettaa kasviproteiinien käyttöä arjen reseptiikan myötä. Se sisältää myös zero waste -ohjeita ruokahävikin vähentämiseksi kotitalouksissa. Kirjassa on ohjeet muun muassa itse tehtyyn kauramaitoon sekä susheihin ja karjalanpiirakoihin, jotka on täytetty riisin sijaan kvinoalla.

## Teokset

* Lahti, Lotta – Tuovinen, Mirka: *Kasviksilla, kiitos – Kaikki irti kasviproteiineista*. Cozy Publishing, 2019. .

## Lähteet

## Aiheesta muualla

* Lotta Lahden blogi 
* Kasviksilla, kiitos -kirjan verkkosivu
Paavo Pesusieni vapaalla jalalla

**Paavo Pesusieni vapaalla jalalla** () on vuonna 2020 ensi-iltansa saanut tietokoneanimaatioelokuva. Elokuva perustuu *[[Paavo Pesusieni]]* -animaatiosarjaan, mutta ei ihan täysin, sillä hahmojen historia on elokuvassa eri ja elokuvassa merten hallitsija on Neptunuksen sijasta Poseidon.

Elokuvan oli tarkoitus saada ensi-iltansa elokuvateattereissa toukokuussa 2020, mutta koronaviruspandemian takia ensi-ilta siirrettiin elokuulle. Kesäkuussa kuitenkin kerrottiin, että elokuvan ensi-ilta on siirretty alkuvuoteen 2021, jolloin elokuva julkaistaan elokuvateattereiden sijaan videovuokrauspalveluissa. Elokuva kuitenkin julkaistiin yksinoikeudella Netflixissä jo 5. marraskuuta 2020.

## Ääninäyttelijät
### Alkuperäiset

### Suomalaiset ääninäyttelijät
* Dubbausstudio: SDI Media

## Lähteet

## Aiheesta muualla
*
Kirakka

**Kirakka** () on kylä Salon kaupungin Perniössä. Kirakka sijaitsee Perniön eteläosassa Ylönkylän ja Nurkkilan kupeessa.

Kirakka sijaitsee Ylönkylän ja Nurkkilan pohjoispuolella. Kylän kyläalue ulottuu pohjoiseen Kirakanjärvelle. Järven laskuoja Myllyoja laskee kylän läpi etelään. Kylän eteläosat ovat peltomaata, pohjoisosat Teijon ylängön metsämaata.

Kirakka on irtaantunut Nurkkilasta ennen 1300-lukua. Nimen perusteella kylän varhaisia kytköksiä Kirjakkalaan on pohdittu. Vuoden 1540 maakirjan mukaan Kirakassa on ollut vain ratsutilana toiminut yksinäistila, joka 1700-luvulla jaettiin kahtia ja lopulta yhdistettiin jälleen vuonna 1922. Myllyojassa on parhaimmillaan ollut neljä myllyä, joiden alueella toimii nykyään kesäteatteri. Kirakka sai uutta asutusta sotien jälkeen, mutta on pysynyt pienenä maalaiskylänä.

## Lähteet
Esbjörn Christian Reuterholm

**Esbjörn Christian Reuterholm** (12. maaliskuuta 1710 Tukholma – 20. tammikuuta 1773 Siuntio) oli ruotsalaissyntyinen Suomessa tiloja omistanut poliitikko.

Reuterholmin vanhemmat olivat Nils Esbjörnsson Reuterholm ja Hedvig Sofia von Leopold ja puoliso vuodesta 1744 Maria Gyllenstierna af Lundholm. Reuterholm palveli sotakollegiossa vuoteen 1728, kunnes ryhtyi viljelemään tilaa Skånessa. Vuonna 1754 hän osti Siuntiosta Fleming-suvulle kuuluneet tilukset.

Puoluekannaltaan Reuterholm oli myssy, ja hän osallistui valtiopäiville 1734, 1755–1756 ja 1760–1761. Hän edusti varsin jyrkkiä kantoja muun muassa talonpoikien vapauksien asiassa. Vuosien 1765–1766 säätyvaltiopäivillä hän osallistui tarmokkaasti omalta osaltaan hattujen vastaiseen toimintaan, joskin valtiopäivillä 1769–1770 myssyt puolestaan kukistettiin. Reuterholm palasi uudelleen myssyneuvostoon vuonna 1771, kun tilanne muuttui päinvastaiseksi seuraavilla valtiopäivillä.

## Kuolema
Kustaa III:n vallankappauksen jälkeen kesällä 1772 Reuterholm vietiin Suomen tiluksiltaan Jakob Magnus Sprengtportenin määräyksestä Suomenlinnaan vankeuteen. Hän sairastui ja kuoli seuraavan vuoden tammikuussa. Hänen poikansa Gustaf Adolf Reuterholm ei koskaan antanut Kustaa III:lle anteeksi isänsä kohtaloa. Reuterholm nousi vuonna 1792 johtamaan koko Ruotsia kuningas Kustaa IV Aadolfin holhoojahallituksessa.

## Lähteet
Piikkiunikeot

**Piikkiunikeot** (Platacanthomyidae) on jyrsijöiden (Rodentia) lahkoon kuuluva nisäkäsheimo. Siihen kuuluu vain kaksi nykyisin tavattavaa sukua, joissa yhteensä kolme nykyisin tavattavaa lajia. Piikkiunikekojen ruumis on tavallisesti mitaltaan 70–212 millimetriä ja häntä 75–138 millimetriä. Niiden ravintoa ovat kasvien lehdet, juuret, varret, hedelmät ja siemenet. Piikkiunikekoja tavataan Etelä-Intiassa, Etelä-Kiinassa ja Pohjois-Vietnamissa, ja ne elävät 600–2100 metrin korkeudessa.

## Lähteet
Union pour la démocratie et le développement

**Union pour la démocratie et le développement** eli UDD on poliittinen puolue Malissa.

Puolueen on perustanut entinen Moussa Traorén hallinnon virkailija Moussa Balla Coulibaly. Se sai neljä edustajanpaikkaa Malin kansalliskokoukseen vuonna 1992. Vuonna 1999 UDD:hen yhdistyi Parti socialist pour le progrès et le développement. Coulibaly osallistui vuoden 2002 presidentinvaaleihin, ja vaalien toisella kierroksella puolue tuki Ademan Soumaïla Cisséä. Saman vuoden kansalliskokousvaaleissa UDD ja Adema muodostivat Alliance pour la république et la démocratie -nimisen koalition.

UDD sai kolme edustajanpaikkaa vuoden 2007 kansalliskokousvaaleissa. Presidentinvaaleissa puolue tuki Amadou Toumani Touréa.

Moussa Coulibalyn poika Tiéman Hubert Coulibaly valittiin UDD:n johtajaksi vuonna 2010. Vuoden 2013 kansalliskokousvaaleissa puolueen edustajaksi valittiin vain Moussa Coulibaly, joka kuuluu presidentti Ibrahim Boubacar Keïtaa tukevaan Alliance pour le Mali -ryhmään. Tiéman Coulibaly toimi hallituksen ministerinä vuosina 2012–2018.

## Lähteet
Etelänkääpiöhyppymyyrä

**Etelänkääpiöhyppymyyrä** (*Gerbillurus paeba*) on rottaeläinten (Muridae) heimoon kuuluva jyrsijälaji. Sitä tavataan Angolassa, Botswanassa, Mosambikissa, Namibiassa, Etelä-Afrikassa ja Zimbabwessa. Etelänkääpiöhyppymyyrä luokitellaan elinvoimaiseksi lajiksi ja sen populaatio on vakaa.

## Lähteet
Terhi Tarkiainen (kirjailija)

**Terhi Tarkiainen** (s. 1977 Lappeenranta) on suomalainen kirjailija.

Tarkiainen on valmistunut filosofian maisteriksi pääaineenaan yleinen historia. Hänen esikoisromaaninsa *Pure mua* oli ehdolla Kuvastaja-palkinnon saajaksi vuonna 2019. Tarkiaisen novelleja on palkittu kirjoituskilpailuissa ja julkaistu muun muassa Portti-, Tähtivaeltaja-, Usva- ja Kosmoskynä-lehdessä. Novelli "Muistot putoilevat meistä" sijoittui kolmanneksi Atorox-äänestyksessä 2018.

Tarkiaisen ensimmäinen historiallinen romaani *Kitty, eli kuinka mies tuhotaan* ilmestyi syyskuussa 2020.

## Teokset
**Verta hampaissa -sarja**
*
*
*

**Vallattomat viettelijät -sarja**
*
*
*
**Tessa, eli kuinka veret seisautetaan.* Tammi, 2024. .

## Lähteet
Priansos

**Priansos** (, myös *Priampsos*, , ) oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen kaupunkikeskus sijaitsi lähellä nykyistä Minóa Pediádan kunnan Áno Kastellianán kylää.

## Maantiede

Priansos sijaitsi Kreetan eteläisissä keskiosissa linnuntietä noin seitsemän kilometriä sisämaahan saaren etelärannikosta. Priansoksen poliksen kaupunkikeskus sijaitsi noin kilometrin pohjoiseen nykyisistä Áno Kastellianán ja Káto Kastellianán kylistä. Sen akropoliina eli yläkaupunkina ja linnavuorena toimi Kástellon eli Rizókastron kukkula.

Priansoksen kaupunkivaltion hallussa ollut alue tunnettiin nimellä *Priansia* (). Sen kooksi on arvioitu noin 100–200 neliökilometriä, ja se rajautui lännessä Gortynin poliksen alueeseen ja idässä Hierapytnan poliksen alueeseen. Kreetan etelärannikolla sijainnut Inatos eli Einatos toimi oletettavasti Priansoksen satamana. 

## Historia

Priansoksen historiasta ei tiedetä paljoakaan. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi vielä missään klassisen kauden lähteessä. Poliksena se esiintyy ensimmäisen kerran varmuudella hellenistisellä kaudella. Kaupungin kansalaisesta käytettiin etnonyymejä *Priansieus* () ja *Priansios* (), joskus myös *Priassios* () ja *Priansikos* ().

Priansos löi omaa aiginalaisen mallin mukaista hopearahaa noin ajalla 330–280/270 eaa. 
Strabon vaikuttaa sekoittavan Priansoksen ja itäkreetalaisen Praisoksen Kreetan kuvauksessaan.

Kaupungin akropoliille rakennettiin Kreetan toisen bysanttilaisen kauden alussa 900-luvulla Rizókastron linna. Myöhemmin linnaa käyttivät genovalaiset ja venetsialaiset, joiden aikana se tunnettiin Belvederen linnana.

## Rakennukset ja löydökset

Priansoksen kaupungin paikalta ei ole tehty juurikaan antiikin aikaisia löytöjä. Kaupungissa on oletettavasti ollut Athenelle omistettu temppeli, sillä tämä oli piirtokirjoitusten perusteella kaupungin suojelija. Piirtokirjoitusten perusteella kaupungissa tiedetään myös olleen andreion.

## Lähteet
Jojo Rabbit

**Jojo Rabbit** on vuonna 2019 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Taika Waititi. Elokuvan pääosissa ovat Roman Griffin Davis, Thomasin McKenzie, Taika Waititi, Rebel Wilson, Stephen Merchant, Alfie Allen, Sam Rockwell ja Scarlett Johansson.

*Jojo Rabbit* sai ensi-iltansa 8. syyskuuta 2019 Toronton elokuvajuhlilla, missä se voitti pääpalkinnon. Teatteriensi-illan se sai Yhdysvalloissa 18. lokakuuta 2019 ja Suomessa 10. tammikuuta 2020. Elokuva sai kuusi Oscar-ehdokkuutta vuoden 2020 gaalassa, muun muassa parhaasta elokuvasta ja naissivuosasta (Johansson). Waititi voitti parhaan sovitetun käsikirjoituksen Oscarin. Golden Globe 2020 -gaalassa elokuva sai kaksi ehdokkuutta ja Bafta-gaalassa kuusi.

## Näyttelijät

## Vastaanotto
Rotten Tomatoes -kerääjäsivustolla elokuvan 414 arvostelusta 79 prosenttia oli myönteisiä 7,56/10 keskiarvolla. Metacritic-sivustolla sen pistemäärä oli 58/100 perustuen 57 arvosteluun.

*[[Helsingin Sanomat|Helsingin Sanomien]]* Juho Typpö antoi elokuvalle kolme tähteä viidestä. *[[Hufvudstadsbladet]]in* Martina Moliis-Mellberg antoi negatiivisen kahden tähden arvostelun sanoen, että: ”*Jojo Rabbitissa* satiiri ei ole koskaan purevaa. Hitler ja hänen seuraajansa ovat joukko idiootteja, jotka eivät koskaan tunnu oikeilta uhilta.”

## Lähteet

## Aiheesta muualla
*
*
Lato pros Kamara

**Lato pros Kamara** () eli **Kamara** (, ) oli antiikin aikainen kaupunki Kreetan saarella Kreikassa. Se sijaitsi nykyisen Ágios Nikólaoksen kaupungin paikalla.

## Maantiede

Lato pros Kamara sijaitsi Kreetan pohjoisrannikon itäosassa nykyisin Mirampéllonlahtena tunnetun lahden länsirannalla, samalla paikalla kuin nykyinen Ágios Nikólaoksen kaupunki. Se kuului Laton poliksen eli kaupunkivaltion alueeseen ja alaisuuteen, ja toimi Laton satamana. Kamaran etäisyys lännempänä sisämaan vuoristossa sijainneesta Laton kaupunkikeskuksesta eli yläkaupungista oli linnuntietä noin kuusi kilometriä. Rannikolla linnuntietä noin 7,5 kilometriä Kamarasta pohjoiseen sijaitsi Oluksen kaupunki. Kaupungista kaakkoon sijaitsi puolestaan Istronin kaupunki.

## Historia

Lato pros Kamara kehittyi yläkaupungista erillisenä satamakaupunkina viimeistään hellenistisellä kaudella. Se ei esinny itse polisten joukossa, mutta sillä on saattanut olla jonkinlaista itsehallintoa Laton alaisuudessa. Kaupungin asukkaasta käytettiin etnonyymiä *Kamaraios* ().

Laton asukkaat hylkäsivät yläkaupunkinsa 100-luvulla eaa., jonka jälkeen Kamarasta tuli poliksen kaupunkikeskus. Kaupunki vaikuttaa olleen suhteellisen kukoistava tätä seuranneella myöhäisellä hellenistisellä sekä roomalaisella kaudella. Joissakin antiikin lähteissä vaikuttaa siltä, että myös Kamaraan viitattiin silloin tällöin yksinkertaisesti Laton nimellä, mutta toisaalta jotkut kirjailijat ovat saattaneet sekoittaa kaupungit. Roomalaisella kaudella kaupunki löi jonkun aikaa omaa rahaa.

## Rakennukset ja löydökset

Lato pros Kamarasta on kaivettu esiin vain vähän, sillä nykyinen kaupunki peittää sen kokonaan. Kaupungin rakennuksia tunnetaan ennen kaikkea piirtokirjoituksista. Niiden mukaan siellä on ollut temppelit tai muut pyhäköt ainakin Zeus Me(i)likhiokselle, Letolle, Hestialle, Afroditelle ja Eleutheialle. Kamaran tultua Laton kaupunkikeskukseksi siellä on todennäköisesti ollut samantyyppisiä julkisia rakennuksia jotka tunnetaan Latosta. Piirtokirjoitusten perusteella siellä tiedetään olleen prytaneion eli *eunomia*-neuvoston rakennus, sekä *katagogion*, joka liittyi uskonnollisiin juhliin.

Ainoa merkittävämpi arkeologinen alue sijaitsee Ágios Nikólaoksen keskustassa 25is Martíou -kadun ja Konstantínou Sfakianáki -kadun risteyksessä. Sieltä on kaivettu esiin viiden pääosin roomalaisaikaisen rakennuksen raunioita sekä katujen jäänteitä. Tärkein rakennuksista on julkinen rakennus, joka on ajoitettu 100-luvulle jaa., vaikkakin se on rakennettu varhaisemman rakennuksen paikalle. Myös eräs toinen rakennuksista on oletettavasti ollut julkinen rakennus. Vanhin rakennuksista on ajoitettu hellenistiselle kaudelle ja nuorin 200–300-luvulle.

Lisäksi löytöihin lukeutuu laajoja hautausmaita sekä lukuisia piirtokirjoituksia. Kaupungin katujen varsilla on muutamia antiikin aikaisia pylväiden osia. Kaupungista ja sen ympäristöstä tehdyt esinelöydöt ovat pääosin Ágios Nikólaoksen arkeologisessa museossa.

## Lähteet

## Aiheesta muualla
Kytaion

**Kytaion** (, ) oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen kaupunkikeskuksen sijaintia ei tunneta varmuudella, mutta se sijoitetaan yleensä lähelle nykyistä Mylopótamoksen kunnan Almyrídan kylää.

## Maantiede

Kytaion sijaitsi Kreetan pohjoisrannikolla länteen Apelloniasta, toisin sanoen jotakuinkin Rhithymnan ja Herakleionin kaupunkien puolessa välissä. Sen kaupunkikeskus sijoitetaan yleensä rannikolle hieman itään nykyisestä Almyrídan kylästä ja pohjoiseen Sísesin kylästä. Kytaionin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 

## Historia

Kytaionin historiasta ei tiedetä juuri mitään. Myös sen asema poliksena eli itsenäisenä kaupunkivaltiona tunnetaan huonosti. Kaupunki on luetteloitu polikseksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään klassisen kauden lähteessä. Tärkein peruste on se, että Kytaion löi omaa hopearahaa klassisen kauden lopulla noin vuosina 350–325 eaa. 

Kytaionin mainitsevat muun muassa Ptolemaios, Nonnos, Plinius vanhempi ja Stefanos Byzantionlainen.

## Rakennukset ja löydökset

Kytaionin oletetulta paikalta on löydetty jäänteitä rakennuksista sekä satamasta. Löydöksiä on pitkältä ajalta, sekä neoliittiselta ja minolaiselta kaudelta että myöhemmin hellenistiseltä ja roomalaiselta kaudelta.

## Lähteet
Vladimiras Prudnikovas

**Vladimiras Prudnikovas** (s. 10. huhtikuuta 1949) on liettualainen poliitikko ja oopperalaulaja, äänialaltaan basso.

Prudnikovas aloitti musiikkiuransa Ąžuoliukaksen poika- ja nuorisokuorossa sen perustaja, johtaja Hermann Perelsteinin kutsumana. Hän valmistui Liettuan valtionkonservatoriosta vuonna 1979 ja sai sitten kiinnityksen Liettuan kansallisoopperaan. Vuonna 1981 hänet palkittiin Maria Callas -laulukilpailussa Ateenassa. Prudnikovas nousi maineeseen Boriksen roolilla Modest Mussorgskin oopperassa *[[Boris Godunov]]*. Tämän roolin hän pääsi tulkitsemaan myös Pariisin Théâtre des Champs-Élyséesiin sekä Pietarin, New Yorkin, Italian ja Japanin suuriin oopperataloihin. Prudnikovas on säännöllisesti vieraillut esiintyjänä Ranskassa, Italiassa, Espanjassa, Isossa-Britanniassa, Saksassa, Suomessa, Norjassa, Alankomaissa, Yhdysvalloissa ja Japanissa. Suomessa hän on vieraillut Savonlinnan oopperajuhlilla.

Prudnikovas on laulanut yli 80 isoa roolia. Lisäksi hän on tulkinnut yhtä suuren määrän osia oratorioissa ja kantaateissa. Hänen tunnettuja oopperaroolejaan Boriksen ohella ovat olleet Mephistopheles (*[[Faust (ooppera)|Faust]]*), kuningas Filip II (*[[Don Carlo]]*) ja Pimen (*Boris Godunov*). Prudnikovas on työskennellyt Liettuan musiikki- ja teatteriakatemian professorina ja vuodesta 1992 sen lauluosaston johtajana. Vuonna 1996 hänelle myönnettiin Liettuan suurherttua Gediminaksen ritarikunnan komentajan risti ja vuonna 1997 Liettuan kansallispalkinto.

Prudnikovas valittiin vuonna 2004 Liettuan parlamenttiin työväenpuolueen listoilta. Hän toimi vuosina 2005–2006 Liettuan kulttuuriministerinä.

Prudnikovaksen ja pianisti Nijolė Ralytėn yhteinen tytär on oopperalaulaja Ieva Prudnikovaitė.

## Lähteet
Vähäsaari (Asikkala)

**Vähäsaari**  on Päijänteen Pulkkilanharjun saari Päijät-Hämeessä Asikkalassa.

## Maantietoa
Saari on 440 metriä pitkä, 140 metriä leveä ja sen pinta-ala on 2,99 hehtaaria . Se sijaitsee Asikkalanselän ja Hinttolanselän välisessä Pulkkilanharjun saariketjussa sen eteläisimpänä saarena. Pulkkilanharjulla kulkee seututie 314, jonka pengertieosuus Vähäsalmen yli kytkee sen pohjoisempana sijaitsevaan Pulkkilanharjun keskimmäiseen saareen. Etelässä Pulkkilansalmen eli Isosalmen yli on Kartinkärjestä rakennettu pengertie, joka päättyy juuri ennen Vähäsaarta 40 metriä leveään siltaan. Sillan kautta on veneliikenteellä ja Päijänteen virtaavalla vedellä mahdollisuus liikkua aukon läpi. Saari kohoaa noin neljän metrin korkeuteen Päijänteestä ja siellä on kiinteistöjä.

## Historiaa
Vuoden 1855–1856 Kalmbergin kartastossa saaren kautta kulkee tie, joka katkeaa Huutoniemen kohdalle, ja jatkuu Vähäsaaressa. Vähäsaareen on päässyt lautalla . Heinolan seudun taloudellisissa kartoissa vuosilta 1920 ja 1942 Vähäsaaressa ei ole enää tiemerkintöjä, mutta kartan mukaan mantereelle mentiin lossilla Huutoniemestä suoraan Kartinkärjen suojamaan lahteen. Vuonna 1947 rakennettiin tie Vähäsaaren läpi ja Kartinkärkeä jatkettiin pengertiellä lähelle Vähäsaarta. Salmeen jätettiin aukko vene- ja laivaliikennettä varten. Tämä tilanne näkyy vuoden 1965 peruskartassa ja oheisessa valokuvassa. Pengertien aukko täytettiin talvella 1969–1970 ja kaventuneeseen aukkoon rakennettiin silta. Näin lossiliikenne loppui.

## Huomautukset

## Lähteet
Jouni Teittinen

**Jouni Teittinen** (s. 1982 Jyväskylä) on suomalainen runoilija ja kirjallisuudentutkija. 

Teittisen esikoisteos, runokokoelma *Sydäntasku*, voitti Helsingin Sanomien kirjallisuuspalkinnon vuonna 2019. Teittinen on työskennellyt *[[Tuli & Savu]]* -runouslehden päätoimittajana. Teittinen on myös osuuskunta Poesian jäsen.

Teittisen yleisen kirjallisuustieteen väitöskirja "The Shape of Past To Come: Post-Apocalyptic Fiction and the Future Anterior" tarkastettiin 2.11.2024 Turun yliopistossa.

## Teokset
* 

## Lähteet
Marie de France

**Marie de France** (n. 1130 – n. 1200) oli ns. ranskalaisen 1100-luvun renessanssin runoilija, joka oli ensimmäinen naispuolinen ja länsimainen henkilö, joka kirjoitti arkikielistä tekstiä. Hänet luetaan ns. toisen polven ritarirunouden kirjoittajiin.

Marie de Francen oletetaan eläneen Englannin kuninkaan Henrik II:n hovissa. Hänen tunnetuimpiin teoksiinsa kuuluvat runomuotoinen novellikokoelma *Lais* ja laajahko faabelien kokoelma.

## Lähteet

## Aiheesta muualla
* Marie de France Britannica.com
SU 1º de Dezembro

**Sociedade União 1º de Dezembro** on vuonna 1880 perustettu portugalilainen jalkapalloseura, jonka kotipaikka on Sintra. Seuran miesten edustusjoukkue pelaa maan kolmannella sarjatasolla Campeonato de Portugalissa.

SU 1º de Dezembron naisten joukkue on Portugalin menestynein 12 liiga- ja 7 cup-mestaruudellaan. Naisten joukkue lakkautettiin taloudellisten vaikeuksien takia 2014.

## Saavutukset
* Portugalin naisten mestaruus (12)
** 2000, 2002–2012
* Portugalin naisten cupin voitto (6)
** 2004, 2006–2008, 2011–2012

## Lähteet

## Aiheesta muualla
* Virallinen sivusto